Shkëlqimi dhe Rënia e Qytetit të Makinave
Falimentimi i Detroitit, qendrës së dikurshme të industrisë së makinave
Nofkën e ka “Qyteti i Makinave,” por shumë nga fabrikat e makinave që i dhanë këtë emër Detroitit, është e vështirë të gjenden tani brenda kufijve të qytetit. Kriza financiare e Detroitit lidhet me eksodin e industrisë së makinave dhe pamundësinë e qytetit për të krijuar një shumë-llojshmëri ekonomike, një gjë që ndihmoi qytetet e tjera t’i shmangen falimentimit. Në mesin e shekullit të XX-të, gjatë lulëzimit të Detroitit, kjo fabrikë prodhonte makina Packard dhe punësonte rreth 40,000 njerëz. Premtimi i një page të mirë dhe i vendeve të punës nëpër fabrika të ngjashme rreth qytetit, tërhoqi njerëz si George McGregor, me origjinë nga shteti Tenësi, në vitet 1960. Sot, ai është presidenti i sindikatës së punonjësve të prodhimit të makinave në Detroit. Por industria e makinave ndaloi së luturi njerëzit për të punuar kur kërkesat për makinat amerikane u ulën dhe u rrit interesi për makinat e huaja. Firma Packard u zhduk dhe gumëzhitja e dikurshme e saj është zëvendësuar nga heshtja. Këto ndërtesa të rrënuara janë pjesë e kompleksit më të madh industrial të boshatisur në botë. Ato simbolizojnë historinë e Detroitit, nga shkëlqimi në rënie. Ai thotë se edhe pse firma General Motors krenohet me grupin më të shquar të ndërtesave në qendrën e Detroitit, industria e makinave tani luan një rol shumë më të vogël në ekonominë e qytetit. Në vitet 1950, në Detroit kishte rreth 300,000 vende pune në industrinë e makinave dhe popullsia e qytetit ishte rreth 1,8 milion. Sot, ka më pak se 27,000 vende pune në fabrikat e firmave Chrysler dhe General Motors dhe popullsia është pak më shumë se 700,000 banorë. Sindikata që drejtohet nga George McGregorit përfaqëson punonjësit në fabrikën Hamtramck (Hemtremik) të firmës General Motors që është ende e hapur. Ai thotë se shumë nga ata që punojnë aty nuk jetojnë në qytet. Zoti McGregor thotë se ai kishte mundësinë të largohej kur të tjerët u larguan nga qyteti, por vendosi të qëndronte. Ai nuk pendohet për këtë vendim edhe pse tani lajmi ka dalë që qyteti ka falimentuar. Ekonomistët thonë se ka mundësi që popullsia e Detroitit të mos arrijë kurrë majat e mëparshme. Dhe nëse qyteti rimëkëmbet, pas falimentimit, do të ketë nevojë ta ri-përcaktojë veten si diçka ndryshe nga “Qyteti i Makinave”.